भारत सरकार

वस्त्र मंत्रालय

**राज्‍य सभा**

**अ**तारांकित प्रश्‍न संख्या 1118

**19** दिसम्बर, **2018** को उत्तर दिए जाने के लिए

**हथकरघा क्षेत्र को** **बढ़ावा**

**1118.** श्री सी.एम. रमेश:

क्या वस्‍त्रमंत्री यह बताने की कृपा करेंगे कि:

(क) सरकार ने देश में हथकरघा क्षेत्र को बढ़ावा देने के लिए कौन-कौन से कदम उठाए हैं, तत्संबंधी ब्यौरा क्या है; और

(ख) क्या सरकार हथकरघा बुनकरों को प्रोत्साहित करने के लिए हथकरघा क्षेत्र को राजसहायता देने पर विचार कर रही है, यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं?

उत्तर

**वस्‍त्र राज्य मंत्री**

**(श्री अजय टम्टा)**

(क): भारत सरकार देशभर में हथकरघों के विकास और बुनकरों के कल्याण के लिए निम्नलिखित योजनाएं कार्यान्वित कर रहा है:-

1. राष्ट्रीय हथकरघा विकास कार्यक्रम (एनएचडीपी)
2. व्यापक हथकरघा क्लस्टर विकास योजना (सीएचसीडीएस(
3. हथकरघा बुनकर व्यापक कल्याण योजना (एचडब्ल्यूसीडब्ल्यूएस)
4. यार्न आपूर्ति योजना (वाईएसएस)

उपरोक्त योजनाओं के तहत कच्चे माल, करघे व सहायक सामान की खरीद, डिजाइन इनोवेशन, उत्पाद विविधीकरण, अवसंरचना विकास, कौशल उन्नयन, हथकरघा उत्पादों के विपणन, ऋण एवं रियायती दर आदि के लिए वित्तीय सहायता प्रदान की जाती है ।

 उपर्युक्त योजनाओं के तहत पिछले तीन वर्षों और चालू वर्ष में आज की तारीख तक भारत सरकार द्वारा आवंटित तथा जारी धनराशि को दर्शाने वाला विवरण **अनुबंध -।**  में दिया गया है ।

(ख): भारत सरकार हथकरघा बुनकरों के प्रोत्साहन के लिए निम्नलिखित संघटकों के लिए सब्सिडी प्रदान कर रही है:-

1. करघों तथा सहायक सामानों की खरीद के लिए 90% सब्सिडी ।
2. मात्रात्मक प्रतिबधों के साथ सूती, घरेलू रेशमी, वूलन तथा हैंक रुप में लिलेन यार्न पर 10% मूल्य सब्सिडी ।
3. एनआईओएस तथा इग्नू पाठ्यक्रमों में प्रवेश हेतु एससी/एसटी, बीपीएल तथा महिला बुनकरों से संबंधित लाभार्थियों के लिए प्रवेश शुल्क में 75% सब्सिडी ।
4. पिछले तीन वर्षों के लिए हथकरघा एजेंसियों को औसत बिक्री पर विपणन प्रोत्साहन के रुप में 10% सब्सिडी जिसमें 5% का वहन केंद्र द्वारा तथा 5% का वहन राज्य द्वारा किया जाता है ।

\*\*\*\*\*

**अनुबंध -।**

दिनांक 19.12.2018 के राज्य सभा अतारांकित प्रश्‍न संख्‍या 1118 के भाग (क) में उल्लिखित विवरण

पिछले तीन वर्षों और चालू वर्ष में (आज की तारीख तक) विभिन्न विकासात्मक एवं कल्याणकारी योजनाओं के अंतर्गत भारत सरकार, वस्त्र मंत्रालय द्वारा आवंटित तथा जारी धनराशि का योजना-वार विवरण

 **(करोड़ रु.में)**

|  |  |  |  |  |  |
| --- | --- | --- | --- | --- | --- |
| **क्र.सं.** | **योजना का नाम** | **2015-16** | **2016-17** | **2017-18** | **2018-19**आज की तारीख तक |
|  |  | आबंटित धनराशि**(स.अ.)** | जारी धनराशि  | आबंटित धनराशि**(स.अ.)** | जारी धनराशि  | आबंटित धनराशि**(स.अ.)** | जारी धनराशि  | आबंटित धनराशि | जारी धनराशि  |
| 1 | राष्ट्रीय हथकरघा विकास कार्यक्रम | 135.83 | 133.96 | 167.53 | 153.56 | 140.24 | 135.05 | 138.25 | 81.92 |
| 2 | व्यापक हथकरघा क्लस्टर विकास योजना  | 37.31 | 37.26 | 50.00 | 40.11 | 32.50 | 31.82 | 28.75 | 10.22 |
| 3 | हथकरघा बुनकर व्यापक कल्याण योजना  | 18.91 | 18.61 | 26.56 | 26.56 | 25.00 | 24.98 | 10.00 | 1.62 |
| 4 | यार्न आपूर्ति योजना | 321.96 | 321.96 | 261.50 | 261.35 | 200.00 | 199.84 | 155.00 | 121.36 |
|  | **कुल** | **514.01** | **511.79** | **505.59** | **481.58** | **397.74** | **391.69** | **332.00** | **215.12** |